**DIRECŢIA JUDEŢEANĂ PENTRU**

**SPORT ŞI TINERET CONSTANŢA**

**Nr. 1335**

**din data de 26.03.2018**

**ANUNȚ**

**PRIVIND DESFĂȘURAREA**

**CONCURSULUI LOCAL DE PROIECTE DE TINERET - 2018**

Direcția Județeană pentru Sport și Tineret Constanța organizează în perioada 02.04 - 05.11.2018, Concursul local de proiecte de tineret 2018.

**Tema concursurilor: Stimularea implicării tinerilor la viaţa societăţii**

**Prioritățile** **Concursului local de proiecte de tineret 2018:**

Sărbătorirea Centenarului Marii Uniri prin proiecte care cuprind activități de tipul: concursuri, festivaluri, cinemateci/videoteci, campanii, caravane, expoziții, târguri;

Promovarea cooperării și a parteneriatelor între actori sociali, instituționali și organizaționali cu scopul de a implica tinerii în acțiuni premergătoare preluării de către România a Președinției Consiliului Uniunii Europene;

Informarea și consilierea profesională a tinerilor, precum și dezvoltarea de activități vocaționale; Susținerea inițiativelor de integrare socială a tinerilor proveniți din medii dezavantajate (mediul rural, romi, tineri cu dizabilități, tineri fără adăpost, NEETs);

Diversificarea și dezvoltarea de acțiuni specifice de voluntariat, educație civică și implicare socială; Susținerea diversității culturale și a accesului la cultură; Dezvoltarea de proiecte de educație pentru sănătate în vederea promovării unui stil de viață sănătos.

**Bugetul alocat Concursului local de proiecte de tineret 2018** este 49 068 lei.

Fiecare solicitant poate depune maximum 2 proiecte la Concursul local de proiecte de tineret 2018, dar nu pentru aceeași prioritate, cu amendamentul de a nu depași echivalentul de o treime din bugetul alocat pentru această ediție – art 12 Legea 350/2005.

Aplicanţii eligibili pentru Concursul local de proiecte de tineret 2018 sunt asociațiile și fundațiile care funcționează în condițiile O.G. nr. 26/2000 cu privire la asociații și fundații, aprobată cu modificări şi completări prin Legea nr. 246/2005 și fundațiile județene pentru tineret și a municipiului București și Fundația Națională pentru Tineret, care funcționează conform Legii nr. 146/2002. Aplicanții sunt eligibili dacă au sediul social/ filială în județul CONSTANȚA.

**Perioada:**

* depunerea dosarului de concurs:16.04- 03.05.2018, între orele 08:30 -16:00 de luni până joi și între orele 08:30-14:00 vineri (cu excepţia zilelor nelucrătoare), *la sediul DJSTConstanța**, Str. Ion Bănescu, Nr. 2* sau prin poștă (nu se vor lua în considerare dosarele sosite la sediul *DJSTCONSTANȚA*, prin poștă, înregistrate după data de 03.05.2018, ora 16:00 sau depuse la sediul *DJST Constanța*  după data de 03.05.2018, ora 16:00 );
* etapa de verificare a conformității administrative: 04-07.05.2018;
* afișarea rezultatelor preliminare ale etapei de verificare a conformității administrative: 07.05.2018;
* depunerea completărilor: 08-14.05.2018;
* verificarea completărilor depuse: 15-16.05.2018;
* afișarea rezultatelor finale ale etapei de verificare a conformității administrative: 16.05.2018;
* etapa de verificare a eligibilității: 17-18.05.2018;
* afișarea rezultatelor etapei de verificare a eligibilității: 18.05.2018;
* depunerea contestațiilor pentru etapele de verificare a conformității administrative și de verificare a eligibilității: 21-22.05.2018;
* analiza contestațiilor depuse pentru etapele de verificare a conformității administrative și de verificare a eligibilității: 23-25.05.2018;
* afișarea rezultatelor la contestațiile depuse pentru etapele de verificare a conformității administrative și de verificare a eligibilității: 29.05.2018;
* etapa de evaluare tehnică și financiară: 30.05-05.06. 2018;
* afișarea rezultatelor etapei de evaluare tehnică și financiară: 05.06.2018;
* depunerea contestațiilor pentru etapa de evaluare tehnică și financiară: 06-07.06.2018;
* analiza contestațiilor pentru etapa de evaluare tehnică și financiară: 08-12.06.2018;
* afișarea rezultatelor la contestațiile etapei de evaluare tehnică și financiară și a rezultatelor finale: 13.06.2018.

Perioada de desfășurare a a proiectelor de tineret: 01.07- 05.11.2018.

Contestațiile la concursul local se depun pe adresa de mail concurs.proiecte@mts.ro

Detalii suplimentare referitoare la concurs, inclusiv metodologia, se pot obţine de pe site-ul Ministerului Tineretului şi Sportului ([www.mts.ro](http://www.mts.ro)), *site-ul DJST CONSTANȚA –* [*www.dsjconstanta.ro*](http://www.dsjconstanta.ro)*,* sau de la *adresa de e-mail* [*dsj@dsjconstanta.ro*](mailto:dsj@dsjconstanta.ro)*, urmare unei solicitări adresate compartimentului tineret, în acest sens.*

**Cu deosebită considerație,**

**Întocmit,**

**Director executiv, Consilier Tineret**

**Solomon Mariana Țuțuianu Marian**